Tablo Ayisyen an Vedet Nan Miami, Kote Galri Monnin Fek Louvri Pòt li 
Gael Monnin deside konsantre sou atis k'ap viv ann Ayiti pou premye ekspozisyon ni nan nouvo galri a 
MIAMI — Tablo Ayisyen an vedèt nan Miami, kote Galerie Monnin, yon galri d'ar ki ap fonksyone ann Ayiti depi ane 1950 yo fek sot louvri pot li nan Midtown. Gaël Monnin se pwopriyetè a. "Mwen se 3e jenerasyon de fanmi de galerist, de la famiy Monnin. Nou komanse avek granpè'm, e nou fonde galri a an 1956, epi voila 63 zan plu tar," li esplike. "E mwen te vinn deside ke li le pou'n ekspote bèl kultu nou an andeyo d'Ayiti, e mwen deside vinn Miami ki se yon vil stratejik pou objektif mwen." Pou vènisaj la te gen pyès d'ar divès atis ekspoze. Gael esplike kijan li te chwazi yo. "Mwen vinn deside pou premye ekspozisyon sa a, ke'm te vle ofri plis yon panorama de diferan atis ak diferan stil ki genyen ann Ayiti. Paske jisteman li te difisil pou chwazi, pou komanse ak yon grenn atis jan ke galri yo konn prezante pou komanse," Gael deklare. "Paske challenge mwen (defi) kounyea se koman pou'm ofri tablo yo a de moun ki pa konn Ayiti, ki pa konn Galerie Monnin, ki pa konn kultu Ayisyèn nan byen." Si ou byen gade, tout tablo yo pa fèt nan menm stil la - yo varye ant klasik ak abstrè. "Bon deja, mwen pa konnen si'w ka we bel bebe sa a dèyè mwen la a. Sa se yon koleksyon de muze," Gael esplike. " E dayè pèsonèlman, mwen pata renmen vann ni. Mwen ta renmen devlope yon konsept de lokasyon ki ta pèmèt justeman dèz èv koleksyon prive ke nou te ka ekspoze, ke nou te ka lwe, epi apre sa nou gen plizyè stil. Nou gen kontanporen, nou gen dè klasik apre sa nou gen atis ki pa avek nou, ki avèk lèzanj." Pami atis pent ki gen tablo yo ekspoze nou te ka remake Pascale Monnin. "Avant tout c'est ma grande soeur cherie, epi Pascale Monnin se youn nan meyè atis kontanporen nou yo. Epitou fo'm presize ke chwa atis yo, you tout se atis kap viv ann Ayiti," Gael di nou. Pandan ke gen anpil atis Ayisyen chaje ak talan k'ap evolye nan diaspora a, Gael di li te vle konsantre'l sou atis kap travay ann Ayiti pito. "Donk justeman pou komanse mwen deside ke vreman map konsantre'm sou atis kap viv ann Ayiti, paske nan nivo diaspora Ayisyen nou gen dèz atis ki komanse vrèman ap grenpe echèl kot ar entènasyonal," li fè konnen. Vènisaj Galri Monnin an fèt premye Desanm, e li kowenside ak yon festival atistik popilè ki dewoule chak ane nan Miami, ki rele Art Basel. Festival sa a atire moun ki soti toupatou Ozetazuni epitou nan peyi etranje.